Fra det første Stortinget i 1814 utgjorde kjøpsteder egne bykretser, til forskjell fra landkretsene (amtene), ved stortingsvalg. Tromsø fikk kjøpstadsrettigheter i 1794, men valgte som egen kjøpstadskrets én representant første gang i 1841. I 1862 ble kretsen utvidet med Hammerfest, Vadsø og Vardø, og i 1876 med Bodø. I 1879 ble kretsen delt, og Tromsø og Bodø valgte én representant sammen. I 1903 ble kretsen utvidet med Narvik. I 1906 utgjorde Tromsø igjen en egen valgkrets fram til 1927 da byene i Nord-Norge ble slått sammen til en krets som valgte fire representanter.